ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 16/2547

###### เรื่อง การรายงานผลการขายหลักทรัพย์ต่อประชาชน

(ฉบับที่ 6)

 

 อาศัยอํานาจตามความในมาตรา 81 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

######  ข้อ 1 ให้ยกเลิกความใน (1) ของข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 21/2541 เรื่อง การรายงานผลการขายหลักทรัพย์ต่อประชาชน ลงวันที่ 12 พฤษภาคม พ.ศ. 2541 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 47/2544 เรื่อง การรายงานผลการขายหลักทรัพย์ต่อประชาชน (ฉบับที่ 4) ลงวันที่ 22 ตุลาคม พ.ศ. 2544 และให้ใช้ความต่อไปนี้แทน

 “(1) คําว่า “หลักทรัพย์” “หลักทรัพย์แปลงสภาพ” “หุ้นกู้ระยะสั้น” “การใช้สิทธิตามหลักทรัพย์แปลงสภาพ” “บริษัท” “ผู้ลงทุนสถาบัน” “บริษัทใหญ่” “บริษัทย่อย” “ผู้บริหาร” “ผู้ถือหุ้นรายใหญ่” และ “ผู้มีอํานาจควบคุม” ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์”

###### ข้อ 2 ให้เพิ่มความต่อไปนี้เป็น (1/1) ของข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 21/2541 เรื่อง การรายงานผลการขายหลักทรัพย์ต่อประชาชน ลงวันที่ 12 พฤษภาคม พ.ศ. 2541 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 47/2544 เรื่อง การรายงานผลการขายหลักทรัพย์ต่อประชาชน (ฉบับที่ 4) ลงวันที่ 22 ตุลาคม พ.ศ. 2544

 “(1/1) “ผู้ที่เกี่ยวข้อง” 

1. ในส่วนที่เกี่ยวกับผู้เสนอขายหลักทรัพย์ หมายความว่า “ผู้ที่เกี่ยวข้อง” ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการจอง การจัดจําหน่าย และการจัดสรรหลักทรัพย์ที่ออกใหม่
2. ในส่วนที่เกี่ยวกับผู้จัดจําหน่ายหลักทรัพย์ หมายความว่า “ผู้ที่เกี่ยวข้อง” ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการจัดจําหน่ายหลักทรัพย์”

ข้อ 3 ให้ยกเลิกความใน (6) ของข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 21/2541 เรื่อง การรายงานผลการขายหลักทรัพย์ต่อประชาชนลงวันที่ 12 พฤษภาคม พ.ศ. 2541 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 47/2544 เรื่อง การรายงานผลการขายหลักทรัพย์ต่อประชาชน (ฉบับที่ 4) ลงวันที่ 22 ตุลาคม พ.ศ. 2544 และให้ใช้ความต่อไปนี้แทน

 “(6) “ผู้มีอุปการคุณ” หมายความว่า บุคคลที่มีความสัมพันธ์ในลักษณะของการช่วยเหลือเกื้อกูลกับบริษัทที่ออกหุ้น เช่น ลูกค้า ผู้จําหน่ายวัตถุดิบ พนักงานของบริษัทในเครือ หรือ กิจการที่จะเข้ามาร่วมธุรกิจ เป็นต้น”

###### ข้อ 4 ให้ยกเลิกความในข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 21/2541 เรื่อง การรายงานผลการขายหลักทรัพย์ต่อประชาชน ลงวันที่ 12 พฤษภาคม พ.ศ. 2541 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 47/2544 เรื่อง การรายงานผลการขายหลักทรัพย์ต่อประชาชน (ฉบับที่ 4) ลงวันที่ 22 ตุลาคม พ.ศ. 2544 และให้ใช้ความต่อไปนี้แทน

“ข้อ 3 ให้ผู้เสนอขายหลักทรัพย์รายงานผลการขายหลักทรัพย์ต่อสํานักงานภายใน

กําหนดเวลาและโดยแสดงรายละเอียดดังต่อไปนี้

1. สิบห้าวันนับแต่วันปิดการเสนอขาย กรณีเป็นการเสนอขายหุ้นกู้ โดยแสดงรายละเอียดตามแบบ 81-1 ท้ายประกาศนี้
2. สี่สิบห้าวันนับแต่วันปิดการเสนอขาย กรณีเป็นการเสนอขายหุ้น โดย

###### กรณีเป็นการเสนอขายหุ้นที่ออกใหม่ต่อประชาชนเป็นครั้งแรกโดยมี

###### วัตถุประสงค์เพื่อนําเข้าจดทะเบียนซื้อขายในตลาดหลักทรัพย์แห่งประเทศไทย ให้แสดงรายละเอียดตามแบบ 81-1-IPO ท้ายประกาศนี้

นอกจากรายงานที่กําหนดตามวรรคหนึ่ง ในกรณีที่ผู้เสนอขายหุ้นมีการแบ่งแยกหุ้นบางส่วนไว้เพื่อจัดสรรให้แก่ผู้มีอุปการคุณของบริษัทที่ออกหุ้นเป็นการเฉพาะ ให้ผู้เสนอขายหุ้นจัดทํารายชื่อผู้ได้รับการจัดสรรหุ้นจากส่วนที่ได้แบ่งไว้เพื่อผู้มีอุปการคุณในจํานวนสูงสุดสองร้อยรายแรก ตามแบบ 81-1- IPO200 และส่งต่อสํานักงานพร้อมแบบ 81-1-IPO

###### กรณีเป็นการเสนอขายหุ้นในลักษณะอื่นนอกจาก (ก) ให้แสดงรายละเอียดตามแบบ 81-1 ท้ายประกาศนี้

###### (3) สี่สิบห้าวันนับแต่วันปิดการเสนอขาย กรณีเป็นการเสนอขายใบสําคัญแสดงสิทธิอนุพันธ์ โดยแสดงรายละเอียดดังต่อไปนี้

###### วันที่เสนอขายใบสําคัญแสดงสิทธิอนุพันธ์

###### วันที่ได้รับอนุญาตให้เสนอขายใบสําคัญแสดงสิทธิอนุพันธ์

###### ชื่อเฉพาะของใบสําคัญแสดงสิทธิอนุพันธ์

###### จํานวนใบสําคัญแสดงสิทธิอนุพันธ์ที่เสนอขายทั้งหมด และจํานวนใบสําคัญแสดงสิทธิอนุพันธ์ที่ขายได้ ทั้งนี้ กรณีเป็นการเสนอขายใบสําคัญแสดงสิทธิอนุพันธ์ในหุ้นให้ระบุจํานวนหุ้นอ้างอิงด้วย

###### (จ) ราคาของใบสําคัญแสดงสิทธิอนุพันธ์ที่เสนอขาย

###### เงื่อนไขเกี่ยวกับการใช้สิทธิตามใบสําคัญแสดงสิทธิอนุพันธ์

(4) สี่สิบห้าวันนับแต่วันปิดการเสนอขาย กรณีเป็นการเสนอขายหลักทรัพย์อื่นนอกจาก (1) (2) และ (3) โดยแสดงรายละเอียดตามแบบ 81-1 ท้ายประกาศนี้”

ข้อ 5 ให้เพิ่มความต่อไปนี้เป็นข้อ 3/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 21/2541 เรื่อง การรายงานผลการขายหลักทรัพย์ต่อประชาชน ลงวันที่ 12 พฤษภาคม พ.ศ. 2541 

 “ข้อ 3/1 ให้ผู้เสนอขายหุ้นที่มีหน้าที่ต้องรายงานตามข้อ 3(2)(ก) วรรคสอง จัดเก็บเอกสารหลักฐานหรือข้อมูลสนับสนุนเหตุผลการจัดสรรหุ้นให้แก่ผู้ได้รับการจัดสรรทุกรายที่มีมูลค่าตั้งแต่หนึ่งล้านบาทขึ้นไป ไว้ ณ ที่ทําการแห่งใหญ่ของผู้เสนอขายหุ้นเป็นระยะเวลาอย่างน้อยหนึ่งปีนับแต่วันปิดการเสนอขาย ในลักษณะที่พร้อมแสดงต่อสํานักงานโดยไม่ชักช้าเมื่อได้รับการร้องขอ” 

 ข้อ 6 ให้เพิ่มแบบ 81-1-IPO และแบบ 81-1-IPO200 ท้ายประกาศนี้เป็นแบบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 21/2541 เรื่อง การรายงานผลการขายหลักทรัพย์ต่อประชาชน ลงวันที่ 12 พฤษภาคม พ.ศ. 2541 

 ข้อ 7 ประกาศนี้ให้มีผลใช้บังคับตั้งแต่วันที่ 2 มีนาคม พ.ศ. 2547 เป็นต้นไป

####  ประกาศ ณ วันที่ 1 มีนาคม พ.ศ. 2547

 (นายธีระชัย ภูวนาถนรานุบาล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์